
Nemzetközi marketing terv a Pick Rákóczi paprikás szalámi Törökország piacán való értékesítésére

Kulcsszavak: 
Dolgozatunk témája a Pick Szeged Zrt. számára készített nemzetközi marketing terv, melyben a Pick Rákóczi paprikás szalámi Törökország piacán való értékesítését dolgoztuk ki. Tanulmányunkban arra kerestük a választ, hogy ez a hazánkban ismert és népszerű termék, mennyire lesz eladható az adott desztinációban. Választásunk többek között azért esett Törökországra, mivel egy sokszínű, különleges célpiacnak találtuk. A cég, illetve a termék melletti döntésünket pedig az igazolja, hogy egy magyar specialitást szerettünk volna nemzetközi szinten is ismertté tenni. A dolgozat során először a Pick Szeged Zrt. vállalatot mutatjuk be, majd ezután vesszük sorra a nemzetközi marketing terv egyes részeit. Ezek közül legelsőként a nemzetközi piacra lépés esetleges motivációit és akadályait részletezzük. Ezt követi a nemzetközi piackutatás, vagyis a vállalat makrokörnyezetének és mikrokörnyezetének ismertetése, illetve a nemzetközi piacszegmentáció és célpiacképzés stratégiájának elemzése. Ezek alapján meghatározzuk a nemzetközi piacra lépés formáját, melyet a marketing mix elemeinek bemutatása követ. A dolgozat zárásaként pedig a külpiacra lépés szervezeti keretét szemléltetjük, és összegezzük munkánkat. Dolgozatunk elkészítésében primer kutatást is alkalmaztunk kérdőívek formájában, melyeket Törökországban született, és ott élő lakosokkal töltettünk ki. A vizsgálat során kiderült, hogy a török lakosok szívesen fogyasztanák termékünket, különösen a fiatal korosztály. Így az általunk alkalmazott apró változtatások mellett, marketing tervünk hatékonynak bizonyul. Eredményeink alátámasztják korábbi következtetéseinket, miszerint a Pick paprikás szalámi értékesítése sikeres lehet Törökországban.



